Ніводзін юбілей, вядома ж, не абыходзіцца без віншаванняў. Іх агучылі начальнік аддзела ідэалагічнай работы, культуры і па справах моладзі райвыканкама Мікалай Громік, намеснік старшыні райвыканкама Дзяніс Шпак, старшыня райсавета дэпутатаў Ірына Нігерыш. (Валянціне Крывец была ўручана Падзяка раённага выканаўчага камітэта.) Вельмі чуллівае відэапасланне перадалі для “Капрыза” кіраўнікі і ўдзельнікі ўзорнага калектыву эстрадна-спартыўнага танца “Дарлінг” з Пінска. Паднімаліся на сцэну з цёплымі словамі таксама і бацькі юных танцораў, і выпускнікі (слухаць іх без слёз было немагчыма).